**কেমাল কিলিচদারোলু** (তুর্কি: *Kemal Kılıçdaroğlu*, উচ্চারিত [ceˈmal kɯɫɯtʃˈdaɾoːɫu] (শুনুনⓘ); জন্ম ১৭ ডিসেম্বর ১৯৪৮) হলেন একজন তুর্কি অর্থনীতিবিদ, অবসরপ্রাপ্ত সরকারি কর্মচারী ও সামাজিক গণতান্ত্রিক রাজনীতিবিদ। তিনি প্রজাতন্ত্রী জনতা দলের (সিএইচপি) নেতা ও ২০১০ সাল থেকে তুরস্কের প্রধান বিরোধী দলের নেতা। তিনি ২০০২ থেকে ২০১৫ সাল পর্যন্ত ইস্তাম্বুলের দ্বিতীয় নির্বাচনী জেলা এবং ৭ জুন ২০১৫ পর্যন্ত ইজমিরের দ্বিতীয় নির্বাচনী জেলার একজন সংসদ সদস্য হিসেবে দায়িত্ব পালন করেন।

রাজনীতিতে প্রবেশের আগে, কিলিচদারোলু একজন সরকারি কর্মচারী ছিলেন এবং ১৯৯২ থেকে ১৯৯৬ সাল পর্যন্ত ও আবার ১৯৯৭ থেকে ১৯৯৯ সাল পর্যন্ত সামাজিক বীমা ইনস্টিটিউশনের (এসএসকে) সভাপতি হিসেবে দায়িত্ব পালন করেন। তিনি ২০০২ সালের সাধারণ নির্বাচনে সংসদে নির্বাচিত হন এবং সিএইচপির সংসদীয় উপদলের নেতা হন। ২০০৯ সালের স্থানীয় নির্বাচনে তিনি ইস্তাম্বুলের মেয়রের জন্য সিএইচপির প্রার্থী হিসেবে মনোনীত হন, কিন্তু একেপির বিরুদ্ধে হেরে যান। তিনি ৩১ আগস্ট ২০১২ সালে সোশ্যালিস্ট ইন্টারন্যাশনালের ভারপ্রাপ্ত চেয়ারম্যান নির্বাচিত হন।

২০১০ সালে দলের নেতা হিসেবে দেনিজ বায়কাল পদত্যাগ করার পর কিলিচদারোলু তার প্রার্থীতা ঘোষণা করেন এবং সিএইচপির নেতা হিসেবে সর্বসম্মতিক্রমে নির্বাচিত হন। তাকে সিএইচপিতে নতুন জীবন প্রদান করার সম্ভাবনা হিসেবে দেখা হয়েছিলো। সিএইচপি তার ভোটের অংশে পরবর্তী বৃদ্ধি দেখলেও ২০২৩ সাল অনুযায়ী এটি ক্ষমতাসীন একেপিকে নির্মূল করতে পারেনি। প্রধান বিরোধী দলের নেতা হিসেবে কিলিচদারোলুর কৌশল হলো অন্যান্য দলগুলোর সাথে বড় তাঁবু জোট গঠন করা, এটি ২০১৯ সালের স্থানীয় নির্বাচনে জাতীয় জোট ও সিএইচপির পরবর্তী বিজয়ে পরিণত হয়েছিলো। তিনি ২০২৩ সালে তুরস্কের রাষ্ট্রপতি নির্বাচনে সিএইচপির রাষ্ট্রপতি প্রার্থী।

প্রারম্ভিক জীবন
---------------

কেমাল কারাবুলুত ১৭ ডিসেম্বর ১৯৪৮ সালে তুরস্কের পূর্বাঞ্চলীয় তুনজেলি প্রদেশের নাজমিয়ে জেলার বালুজা গ্রামে দলিল লেখক কেরানি কামের ও তার স্ত্রী ইয়েমুশের ঘরে জন্মগ্রহণ করেন। সাত সন্তানের মধ্যে তিনি চতুর্থ ছিলেন। ব্যর্থ দেরসিম বিদ্রোহের পর তার পিতা হাজার হাজার নির্বাসিত আলবীয়দের মধ্যে ছিলেন।

কেমাল তার প্রাথমিক ও মাধ্যমিক শিক্ষা বিভিন্ন স্থানে যেমন এরজিশ, তুনজেলি, গেঞ্চ, এবং এলাজিতে চালিয়ে যান। তিনি আঙ্কারা অর্থনৈতিক ও বাণিজ্যিক বিজ্ঞান অ্যাকাডেমি (বর্তমানে গাজি বিশ্ববিদ্যালয়) থেকে ১৯৭১ সালে স্নাতক হয়ে অর্থনীতিতে শিক্ষিত হন। যৌবনকালে তিনি জিনিসপত্র বিক্রি করে জীবিকা নির্বাহ করেন।

পেশাগত জীবন
-----------

বিশ্ববিদ্যালয়ের পরে ১৯৭১ সালে কেমাল কিলিচদারোলু নিম্নপদস্থ হিসাবরক্ষণ বিশেষজ্ঞ হিসেবে অর্থ মন্ত্রণালয়ে প্রবেশ করেন। পরে তাকে হিসাবরক্ষক পদে উন্নীত করা হয় ও অতিরিক্ত পেশাদার প্রশিক্ষণের জন্য ফ্রান্সে পাঠানো হয়। ১৯৮৩ সালে তিনি একই মন্ত্রণালয়ের রাজস্ব বিভাগের উপ-মহাপরিচালক নিযুক্ত হন। সেই সময় তিনি প্রধানমন্ত্রী তুরগুত ওজালের সাথে ঘনিষ্ঠভাবে কাজ করেছিলেন। ১৯৯১ সালে কিলিচদারোলু কারিগর ও স্ব-কর্মসংস্থানের জন্য সামাজিক নিরাপত্তা সংস্থার (বা-কুর) মহাপরিচালক হন। পরের বছর তিনি সামাজিক বীমা ইনস্টিটিউশন তথা এসএসকের মহাপরিচালক নিযুক্ত হন।

১৯৯৪ সালে, সাপ্তাহিক সাময়িকী *একোনোমিক ট্রেন্ড* দ্বারা কিলিচদারোলুকে "বছরের সেরা সরকারি কর্মচারী" হিসেবে মনোনীত করা হয়।

কেমাল কিলিচদারোলু ১৯৯৯ সালের জানুয়ারিতে সামাজিক বীমা ইনস্টিটিউশন থেকে অবসর গ্রহণ করেন। কিলিচদারোলু হাজেত্তেপে বিশ্ববিদ্যালয়ে অধ্যাপনা ও অষ্টম পঞ্চবার্ষিক উন্নয়ন পরিকল্পনার কাঠামোতে বেসরকারি অর্থনীতিতে বিশেষায়িত কমিশনের সভাপতিত্ব করেন। তিনি ইশব্যাঙ্কের নির্বাহী বোর্ডের সদস্য হিসেবেও কাজ করেছেন।

প্রারম্ভিক রাজনৈতিক জীবন
------------------------

### সংসদ সদস্য

 আঙ্কারায় জনসাধারণের উপস্থিতিতে কিলিচদারোলু, ১২ এপ্রিল ২০১১
১৯৯৯ সালে আমলার পদ থেকে তিনি অবসর নেন ও বুলেন্ত এজেভিতের গণতান্ত্রিক বাম দল (ডিএসপি) থেকে রাজনীতিতে প্রবেশের চেষ্টা করেন। কিলিচদারোলুকে প্রায়ই "ডিএসপির তারকা" হিসেবে উল্লেখ করা হতো। এটা দাবি করা হয়েছিলো যে তিনি আসন্ন ১৯৯৯ সালের সাধারণ নির্বাচনে ডিএসপি প্রার্থী হবেন (যেটিতে ডিএসপি প্রথম হয়েছিল)। তবে দলের প্রার্থী তালিকায় স্থান না পাওয়ায় তিনি এ উদ্যোগে সফল হননি। পরিবর্তে, নাগরিকদের কর প্রদানের সুরক্ষার লক্ষ্যে একটি সমিতির সভাপতিত্বের সময় তাকে সিএইচপির নেতা দেনিজ বায়কাল নিজের দলে যোগদানের জন্য আমন্ত্রণ জানিয়েছিলেন। কিলিচদারোলু আমন্ত্রণ গ্রহণ করেন।

২০০২ সালে তুরস্কের সাধারণ নির্বাচনের পর তিনি ইস্তাম্বুল থেকে সংসদে একজন ভারপ্রাপ্ত হিসেবে প্রবেশ করেন। ২০০৭ সালের সাধারণ নির্বাচনে তিনি সংসদে আবার নির্বাচিত হন। তিনি তার দলের সংসদীয় উপদলের ভারপ্রাপ্ত স্পিকার হয়েছিলেন।

উচ্চ পদস্থ ন্যায়বিচার ও উন্নয়ন দলের (একেপি) রাজনীতিবিদদের মধ্যে অসদাচরণ উন্মোচন করার জন্য কিলিচদারোলুর প্রচেষ্টা তাকে তুর্কি গণমাধ্যমের শিরোনামে নিয়ে আসে। ক্ষমতাসীন একেপির দুই ভারপ্রাপ্ত চেয়ারম্যান শাবান দিশলি ও ডেঙ্গির মীর মেহমেত ফিরাত কিলিচদারোলুর সাথে টেলিভিশন বিতর্কের পর নিজ দলীয় পদ থেকে পদত্যাগ করেন। তদুপরি, তিনি প্রকাশ্যে আঙ্কারার একেপি অনুমোদিত মেয়র মেলিহ গোকচেককে জার্মানি ভিত্তিক "দেবিজ ফেনেরি" দাতব্য সংস্থার সাথে সম্পর্কিত একটি দুর্নীতি কেলেঙ্কারিতে জড়িত থাকার জন্য অভিযুক্ত করেছিলেন৷

### ২০০৯ সালে ইস্তাম্বুল মেয়র প্রার্থী

আরও দেখুন: তুর্কি সাধারণ নির্বাচন, ২০০৯
২২ জানুয়ারি ২০০৯-এ দলীয় নেতা দেনিজ বায়কাল কর্তৃক ২০০৯ সালের স্থানীয় নির্বাচনের জন্য সিএইচপির মেয়র প্রার্থী হিসাবে কিলিচদারোলুকে ঘোষণা করেছিলেন। কিলিচদারোলুকে ঘোষণা করেন যে তিনি পরিচ্ছন্ন রাজনীতির উপর ভিত্তি করে তার প্রচারাভিযান চালাবেন, এছাড়া দায়িত্বরত একেপি মেয়র কাদির তোপবাশের বিরুদ্ধে দুর্নীতির মামলা চালু করার অঙ্গীকার করেন। ইস্তাম্বুলের শ্রমিকদের জন্য কাজ করবেন দাবি করে তিনি তোপবাশকে একটি টেলিভিশনে সরাসরি বিতর্কের জন্য চ্যালেঞ্জও করেছিলেন।

কিলিচদারোলু তোপবাশের ৪৪.৭% ভোটের বিপরীতে ৩৭% ভোট পেয়ে নির্বাচনে হেরে যান।

### সিএইচপি নেতৃত্ব নির্বাচন

১৬ নভেম্বর ২০১০ সালে গ্রিক প্রধানমন্ত্রী জর্জ পাপানড্রেউর সঙ্গে একটি বৈঠকের সময় কিলিচদারোলু
মূল নিবন্ধ: প্রজাতন্ত্রী জনতা দলের সাধারণ সম্মেলন, ২০১০
সিএইচপির দীর্ঘদিনের নেতা দেনিজ বায়কাল একটি ভিডিও টেপ কেলেঙ্কারির পর ১০ মে ২০১০-এ পদত্যাগ করেন। কিলিচদারোলু এই পদের জন্য আসন্ন দলীয় সম্মেলনের পাঁচ দিন আগে ১৭ মে তার প্রার্থিতা ঘোষণা করেন। প্রতিবেদন অনুযায়ী, দলটি নেতৃত্বের ইস্যুতে বিভক্ত ছিলো যার কেন্দ্রীয় নির্বাহী বোর্ড বায়কালকে পুনরায় অবস্থান নেওয়ার জন্য জোর দিয়েছিলো। কিন্তু কিলিচদারোলু তার দলের ৮১ টি প্রাদেশিক চেয়ারপারসনের মধ্যে ৭৭ জনের সমর্থন পাওয়ার পর বায়কাল পুনরায় নির্বাচনে প্রতিদ্বন্দ্বিতা না করার সিদ্ধান্ত নেন।

প্রার্থিতা প্রাতিষ্ঠানিকভাবে কার্যকর হওয়ার জন্য সিএইচপির দলীয় আইনের উদ্দেশ্যে সম্মেলন প্রতিনিধিদের ২০% সমর্থন প্রয়োজন ছিলো। ২২ মে ২০১০-এ শুরু হওয়া দলীয় সম্মেলনে কিলিচফারোলুর প্রার্থীতা ১,২৫০ জন প্রতিনিধির মধ্যে ১,২৪৬ জনের স্বাক্ষর পায়, যা সিএইচপির জন্য একটি নতুন রেকর্ড তৈরি করে।

এই অপ্রতিরোধ্য সমর্থনের পরিপ্রেক্ষিতে, দলীয় সম্মেলনের সভাপতিমণ্ডলী প্রাথমিকভাবে রবিবারের জন্য নির্ধারিত নির্বাচনটি পিছিয়ে শনিবারে করার সিদ্ধান্ত নেয়। পরে প্রত্যাশা অনুযায়ী কিলিচদারোলু দলটির চেয়ারম্যান নির্বাচিত হন। সর্বসম্মত এই নির্বাচনে তিনি ১,১৮৯ ভোট (অবৈধ বলে প্রমাণিত আটটি ভোট গণনা করা হয়নি) পেয়েছিলেন।

বিরোধীদলীয় নেতা
----------------

মহান জাতীয় সভায় দ্বিতীয় বৃহত্তম রাজনৈতিক দলের নেতৃত্ব পাওয়ার কারণে ২২ মে ২০১০-এ প্রধান বিরোধী দলের নেতা হিসেবে কিলিচদারোলু দায়িত্ব গ্রহণ করেন। অনেক গণমাধ্যম ভাষ্যকার ও ফটকাবাজ ভবিষ্যদ্বাণী করেন যে বায়কালের নেতৃত্বে টানা নির্বাচনে পরাজয়ের পর কিলিচদারোলু সিএইচপিতে নতুন প্রাণের সঞ্চার করবে।

### ২০১০ সালের সাংবিধানিক গণভোট

মূল নিবন্ধ: তুরস্কের সাংবিধানিক গণভোট, ২০১০
সিএইচপি নেতা হিসেবে কিলিচদারোলুর প্রথম প্রচারণা ছিলো ১২ সেপ্টেম্বর ২০১০-এ অনুষ্ঠিত সাংবিধানিক গণভোট। সংসদে প্রাথমিক ভোটদানের প্রক্রিয়া (যা পরবর্তী গণভোটে যে প্রস্তাবগুলোতে ভোট দেওয়া হয়েছিল তা নির্ধারণ করবে) বায়কালের নেতৃত্বে শুরু হলেও কিলিচদারোলু সংসদীয় প্রক্রিয়া বর্জন করার একটি কৌশল নিযুক্ত করেন। যেহেতু একটি সাংবিধানিক সংস্কার প্রস্তাবের জন্য একটি গণভোটে পাঠানোর জন্য ৩৩০ ভোটের প্রয়োজন হয় (৩৩৬ আসনপ্রাপ্ত শাসক একেপি প্রস্তাবটি পেশ করেছিলো), তাই সিএইচপি যেভাবে ভোট দিয়েছে তা নির্বিশেষে সরকারের সমস্ত সাংবিধানিক সংস্কারের সংসদীয় অনুমোদন গাণিতিকভাবে সম্ভব ছিলো। এইভাবে, অন্তর্ভুক্ত তুর্কি বিচার ব্যবস্থার পরিবর্তন সহ একেপির প্রস্তাবিত সাংবিধানিক সংস্কার ১২ সেপ্টেম্বর ২০১০-এ একটি গণভোটে অনুমোদনের জন্য পাঠানো হয়েছিলো।

কিলিচদারোলু শুধুমাত্র প্রস্তাবের বিরুদ্ধে 'না' ভোটের জন্য প্রচারণা চালাননি, তবে কথিত প্রযুক্তিগত অনিয়মের জন্য সংসদীয় ভোটের প্রক্রিয়াটিকে আদালতে পাঠিয়েছেন। সিএইচপি পরবর্তীতে প্রস্তাবিত পরিবর্তনগুলোয় ক্ষমতা পৃথকীকরণের অভিযোগ লঙ্ঘনের অভিযোগে আদালতে প্রস্তাব পাঠায়। সাংবিধানিক আদালত অবশেষে সিএইচপির বিরুদ্ধে রায় দেয়। ছোটখাট বিরোধী দলের সদস্যদের সাথে কিলিচদারোলু যুক্তি দেন যে প্রস্তাবিত পরিবর্তনগুলো বিচার বিভাগের রাজনীতিকরণ ও নিরপেক্ষ রাষ্ট্রীয় প্রতিষ্ঠানের উপর একেপির নিয়ন্ত্রণ আরও বাড়ানোর একটি প্রচেষ্টা ছিলো। গণভোটের প্রস্তাবগুলো ৫৭.৯% ভোটার দ্বারা গৃহীত হয়, ৪২.১% বিপক্ষে ভোট দেন।

### ২০১১ সালের সাধারণ নির্বাচন

ওয়াশিংটন, ডি.সি. সফরে কিলিচদারোলু, ডিসেম্বর ২০১৩
মূল নিবন্ধ: তুর্কি সাধারণ নির্বাচন, ২০১১
২০১১ সালের সাধারণ নির্বাচন ছিলো প্রথম সাধারণ নির্বাচন যেখানে কেমাল কিলিচদারোলু প্রজাতন্ত্রী জনতা দলের (সিএইচপি) নেতা হিসেবে অংশগ্রহণ করেন। জনমত জরিপ অনুসারে প্রাক্তন সিএইচপি নেতা দেনিজ বায়কাল ২০১০ সালের মে মাসে তার পদ থেকে পদত্যাগ করেন এবং ৩৬% ভোট নিয়ে সিএইচপি ত্যাগ করেন। কিলিচদারোলু ঘোষণা করেছিলেন যে তিনি যদি ২০১১ সালের নির্বাচনে সফল না হন তবে তিনি তার পদ থেকে পদত্যাগ করবেন। তার সাফল্যের মাপকাঠি কী তা তিনি বিস্তারিত জানাননি। জুনের নির্বাচনে প্রধান বিরোধী দলের হয়ে প্রতিদ্বন্দ্বিতার জন্য সাড়ে তিন হাজারেরও বেশি মানুষ আবেদন করেন। একটি আবেদন জমা দেওয়ার জন্য পুরুষ প্রার্থীরা ৩,০০০ তুর্কি লিরা; মহিলা প্রার্থীরা ২,০০০ এবং প্রতিবন্ধীরা ৫০০ লিরা প্রদান করেন। প্রার্থীদের মধ্যে প্রাক্তন সিএইচপি নেতা দেনিজ বায়কাল ও এরগেনেকন ঘটনায় সন্দেহভাজন যেমন মুস্তফা বালবে ও মেহমেত হাবেরালকে গ্রেপ্তার করা হয়।

দলটি ২৯টি প্রদেশে প্রাথমিক নির্বাচন করে। অতীতের সাথে একটি স্পষ্ট পার্থক্য তৈরি করে কেমাল কিলিচদারোলু প্রজাতন্ত্রী জনতা দলের ৪৩৫ প্রার্থীর তালিকায় তার চিহ্ন রেখে যান, তিনি বর্তমান ৭৮ ভারপ্রাপ্ত বাদ দেন কেননা তিনি প্রধান বিরোধী দলকে পুনরায় সংজ্ঞায়িত করতে ও এর অবস্থান পরিবর্তন করতে চেয়েছিলেন। সিএইচপি প্রার্থী তালিকায় ১১ জন রাজনীতিবিদও অন্তর্ভুক্ত ছিল যারা পূর্বে মাতৃভূমি দল, সঠিক পথ দল ও তুর্কিয়ে পার্টির মতো মধ্যম-ডানপন্থী দলের অংশ ছিলো। ২০০২ সালের নির্বাচনের পর যখন এই অন্যান্য দলগুলো কার্যত ভেঙে পড়ে তখন মধ্যম-ডানপন্থী ভোটাররা একেপির দিকে আকৃষ্ট হয়। দলের প্রধান ব্যক্তিত্ব যারা তালিকায় স্থান পায়নি তারা সিএইচপিকে "পক্ষ পরিবর্তন" করার জন্য সমালোচনা করেছে। নির্বাচনী ফলাফলে তার বক্তব্য ছিলো "সিএইচপিই একমাত্র দল যারা নির্বাচনে ভারপ্রাপ্তদের সংখ্যা বাড়িয়েছে। ৬ মাসের অল্প সময়ের মধ্যে, সিএইচপি ৩৫ লাখ নতুন ভোটার অর্জন করেছে। তাই আমরা নিজেদের নিরাশ করব না,"।

### ২০১৫ সালের সাধারণ নির্বাচন

জুন ২০১৫ সালের সাধারণ নির্বাচনের জন্য কিলিচদারোলু সিএইচপির ইশতেহার ঘোষণা করছেন
মূল নিবন্ধসমূহ: তুর্কি সাধারণ নির্বাচন, জুন ২০১৫ ও তুর্কি সাধারণ নির্বাচন, নভেম্বর ২০১৫
জুন ২০১৫ সালের সাধারণ নির্বাচন ছিলো দ্বিতীয় সাধারণ নির্বাচন যেখানে সিএইচপি নেতা হিসেবে কেমাল কিলিচদারোলু অংশগ্রহণ করেছিলেন। দলটি ১.৫ কোটি ভোট (২৪.৯৫%) জিতে এবং ১৩২ জন নির্বাচিত সংসদ সদস্য নিয়ে নির্বাচন সমাপ্ত করে, এতে ২০১১ সালের সাধারণ নির্বাচনের পর থেকে ৩ আসন কমে গিয়েছিলো। তাদের ২০১১ সালের ফলাফলের তুলনায় ১.০৩% হ্রাস (২৫.৯৮%) পাওয়ার জন্য কারণ দেখানো হয়েছিলো যে সিএইচপি ভোটাররা ১০% নির্বাচনী সীমা অতিক্রম করা নিশ্চিত করতে কৌশলে জনতা গণতান্ত্রিক দলকে (এইচডিপিকে) ভোট দেয়। ফলাফল একটি স্থবির সিএইচপি ভোট প্রদর্শন করে, এইচডিপি সংসদে প্রবেশের ফলে একেপি তার সংসদীয় সংখ্যাগরিষ্ঠতা হারায়। একেপি ও সিএইচপির মধ্যে রাজনৈতিক জোট আলোচনা ফলপ্রসূ প্রমাণিত হয়, একেপি তাদের সংখ্যাগরিষ্ঠতা পুনরুদ্ধার করতে একটি মীমাংসা নির্বাচন নভেম্বরে ডাকে। কোন মতামত জরিপ (মার্চ ২০১৪ সালে প্রকাশিত একটি সন্দেহজনক জরিপ ছাড়া) ২০১১ থেকে ২০১৫ সালের মধ্যে সিএইচপিকে একেপির থেকে এগিয়ে দেখায়।[]

### সাংবিধানিক গণভোট

২০১৭ সালের তুরস্কের সাংবিধানিক গণভোটের পরে, যা উল্লেখযোগ্যভাবে রাষ্ট্রপতি এরদোয়ানকে ক্ষমতাকে প্রসারিত করে, কিলিচদারোলু ও সিএইচপি তুরস্কের সর্বোচ্চ নির্বাচনী পরিষদ (ওয়াইএসকে) দ্বারা অনির্বাচিত ব্যালট গ্রহণ করার সিদ্ধান্তের বিরুদ্ধে আদালতে আপিল দায়ের করে। কেমাল কিলিচদারোলু বলেন যে ওয়াইএসকের সিদ্ধান্তের বিরুদ্ধে ইসিএইচআরে আপিল করা যেতে পারতো, কিন্তু একেপি সরকারের সদস্যরা বলেছিলেন যে ওয়াইএসকের সিদ্ধান্তের উপর ইসিএইচআর বা তুরস্কের সাংবিধানিক আদালতের কোনো এখতিয়ার নেই। কিলিচদারোলু বলেছিলেন: "২০১৪ সালে [সাংবিধানিক আদালত] বলেছিলো 'ব্যালট পেপার বা খামে কোনো সিল না থাকলে নির্বাচন বাতিল করা হবে।' [. . ] ওয়াইএসকে সংসদের ইচ্ছার ঊর্ধ্বে কোনো মতামত প্রকাশ করতে পারে না, [. .. ] যদি সাংবিধানিক আদালত আমাদের আবেদন প্রত্যাখ্যান করে, আমরা পরিবর্তনগুলোকে অবৈধ বলে গণ্য করব৷ ইসিএইচআরও রয়েছে। প্রয়োজনে আমরা সেখানে মামলা করব।"

### ন্যায়বিচারের পদযাত্রা

ন্যায়বিচারের পদযাত্রায় কেমাল কিলিচদারোলু
১৫ জুন ২০১৭-এ কিলিচদারোলু ২০১৬ সালের অভ্যুত্থান প্রচেষ্টার পরে এনিস বেরবেরোওলুকে গ্রেপ্তারের প্রতিবাদে আঙ্কারা থেকে ইস্তাম্বুল পর্যন্ত ৪৫০ কিলোমিটার ব্যাপী ন্যায়বিচারের পদযাত্রা শুরু করে। প্রাথমিকভাবে মাত্র কয়েকশ বিক্ষোভকারী যোগ দেয়, তারপর মিছিলটি হাজারে হাজারে বড়তে থাকে। ৯ জুলাই ২০১৭-এ কয়েক হাজার লোকের সাথে ইস্তাম্বুলে একটি চূড়ান্ত সমাবেশ অনুষ্ঠিত হয়।

### ২০১৮ সালের নির্বাচন

মূল নিবন্ধ: তুর্কি সাধারণ নির্বাচন, ২০১৮
২০১৮ সালের নির্বাচনে, সিএইচপির নেতা হিসেবে কিলিচকদারোলু ও ইয়ি দলের নেতা মেরাল আকশেনার একেপি ও এমএইচপির জনতা জোটের প্রতিক্রিয়ায় একটি নির্বাচনী জোট হিসেবে জাতীয় জোট প্রতিষ্ঠা করেন। জাতীয় জোটে শীঘ্রই সেদাত পার্টি ও ডেমোক্র্যাট দলগুলো যোগদান করে।

### ২০১৯ সালের পৌর নির্বাচন

মূল নিবন্ধ: তুর্কি স্থানীয় নির্বাচন, ২০১৯
২০১৯ সালে, কিলিচদারোলু ও আকশেনার ২০১৯ সালের পৌর নির্বাচনে তাদের দলগুলোর সহযোগিতা অব্যাহত রাখে, ইসলামপন্থী দলগুলোর এক চতুর্থাংশের নিয়ন্ত্রণের পর তারা একেপি থেকে ইস্তাম্বুল ও আঙ্কারার মেয়র পদগুলো দখল করে।

### ২০২৩ সালের রাষ্ট্রপতি নির্বাচন

মূল নিবন্ধ: কেমাল কিলিচদারোলুর ২০২৩-এর রাষ্ট্রপতি নির্বাচন প্রচারণা
দীর্ঘদিন ধরে একটি বড় তাঁবুর নীতি অনুসরণকারী কিলিচদারোলু ১৩ নভেম্বর ২০২১-এ নিজের সামাজিক যোগাযোগ মাধ্যম অ্যাকাউন্ট ও সিএইচপির সামাজিক যোগাযোগ মাধ্যম অ্যাকাউন্টগুলোতে ঘোষণা করেন যে সিএইচপি অতীতে ভুল করেছে এবং তিনি "মিলনের আহ্বান"-এর মাধ্যমে পুনর্মিলনের যাত্রা শুরু করার সিদ্ধান্ত নিয়েছেন।

কিলিচদারোলুর আহ্বানে ১২ ফেব্রুয়ারি ২০২২-এ ৬ জন বিরোধী দলের নেতাগণ (ইয়ি দলের চেয়ারম্যান মেরাল আকশেনার, ভবিষ্যত দলের চেয়ারম্যান আহমেত দাভুতোওলু, দেভা দলের চেয়ারম্যান আলি বাবাজান, সেদাত পার্টির চেয়ারম্যান তেমেল কারামোল্লাওলু) আঙ্কারার আহলাতলুবেলে সংসদীয় ব্যবস্থাকে শক্তিশালী করতে একটি পাঠ্য নিয়ে আলোচনা করার জন্য মিলিত হন। সেখানে ও আনুষ্ঠানিকভাবে একটি নির্বাচনী জোট ঘোষণা করা হয়, জোটটিকে "ছয়ের সারণী" বলা হয়।

যখন ছয়ের সারণী দ্বারা যৌথ প্রার্থীর বিষয়টি উত্থাপিত হয়, তখন ৫ সেপ্টেম্বর ২০২২ তারিখে কিলিচদারোলু ফক্স টিভির সকালের অনুষ্ঠান "চালার সাত"-এ ছয়ের সারণী দিকে ইঙ্গিত করেছিলেন এবং বলেছিলেন, "যদি আমার বিষয়ে ঐকমত্য হয়, তাহলে আমি রাষ্ট্রপতি নির্বাচনে অংশ নিতে প্রস্তুত।" এই প্রথম কিলিচদারোলু প্রকাশ্যে রাষ্ট্রপতি নির্বাচনে প্রতিদ্বন্দ্বিতা করার ইচ্ছা প্রকাশ করেন। ইস্তাম্বুলের মেয়র একরেম ইমামো'লু ও আঙ্কারার মেয়র মানসুর ইয়াভাশ কিলিচদারোলুর প্রার্থীতার পক্ষে তাদের সমর্থন ঘোষণা করেন।

৬ মার্চ ২০২৩-এ তিনি ২০২৩ সালের তুরস্কের রাষ্ট্রপতি নির্বাচনে তার প্রার্থীতা ঘোষণা করেন। তার প্রার্থিতা ইউরোপীয় সমাজতন্ত্রীদের পার্টি দ্বারা সমর্থিত হয়।

বিতর্ক
------

২০১৬ সালের জানুয়ারি মাসে, কুর্দি-অধ্যুষিত দক্ষিণ-পূর্বে সামরিক দমন-পীড়নের নিন্দা জানিয়ে একটি পিটিশনে স্বাক্ষরকারী ২০ জনেরও বেশি শান্তির জন্য শিক্ষাবিদদের গ্রেপ্তারের বিরুদ্ধে রাষ্ট্রপতি একজন স্বৈরশাসক বোঝায় এমন কথা কথা বলার পরে রাষ্ট্রপতি এরদোয়ানকে অপমান করার উদ্দেশ্যে বিবৃতি দেওয়ার অপরাধে তার বিরুদ্ধে বিচার করা হয়েছিলো। কিলিচদারোলু যা বলেছিলেন তা হলো: "একজন তথাকথিত স্বৈরশাসকের প্রদত্ত নির্দেশে নিজেদের মতামত প্রকাশকারী শিক্ষাবিদদের একে একে আটক করা হয়েছে"।

২০১৬–১৭ সালে তুর্কি শুদ্ধকরণের সময় নিজেকে পদ থেকে ভুলভাবে বরখাস্ত করা হয়েছিলো বলে একজন তুর্কি শিক্ষকের ইসিএইচআরে করা আবেদন প্রত্যাখ্যান করার জন্য কিলিচদারোলু ইউরোপীয় মানবাধিকার আদালতের সমালোচনা করেছেন। ইসিএইচআর বলেছিলো যে আদালতে আবেদন করার আগে বাদীদের তুরস্কের রাষ্ট্রীয় জরুরি তদন্ত কমিশনে আবেদন করতে হবে। কিলিচদারোলু উত্তরে বলেছিলেন: "আপনারা কি জানেন না তুরস্কে কী চলছে? আপনি কোন কমিশনের কথা বলছেন? কারাগারে মানুষ মরছে। আমরা শুধু সদস্য নিয়োগের জন্য পাঁচ মাস অপেক্ষা করেছি।"

২০১৭ সালে, কিলিচদারোলু জাতীয়তাবাদীদের দ্বারা ব্যবহৃত ধূসর নেকড়ের চিহ্নটি তুলে ধরেছিলেন। এটি বলা হয়ে থাকে যে ডানপন্থী ভোটারদের জন্য এমএইচপি ও একেপির সাথে প্রতিদ্বন্দ্বিতা করার উদ্দেশ্যে এটা করা হয়েছিলো।

নাগরিকদের উপর অর্থনৈতিক চাপ ও তাদের জন্মস্থানের মানুষের বসবাসের কথিত আকাঙ্ক্ষার কথা উল্লেখ করে কিলিচদারোলু সুস্পষ্টভাবে তুরস্ক থেকে সিরিয়ার উদ্বাস্তুদের নির্বাসনকে সমর্থন করেছেন।

ব্যক্তিগত জীবন
--------------

কেমাল কিলিচদারোলু ও তার স্ত্রী সেলভি গুন্দুজের একটি ছেলে কেরেম, দুই মেয়ে আসলু ও যেয়নেপ এবং আসলুর একটি নাতনি রয়েছে।

কিলিচদারোলুর পরিবার জেবেলিগিলের নামে পরিচিত ও কুরেইশান উপজাতির অন্তর্গত, কুরেইশান হলো বিশিষ্ট জাজার উপজাতিগুলোর মধ্যে অন্যতম। ১৯৭৪ সালে কিলিচদারোলু প্রাক্তন সাংবাদিক সেলভি গুন্দুজ নামক একজন আত্মীয়কে বিয়ে করেন। ২০২২ সালে তাকে জিজ্ঞাসা করা একটি প্রশ্নের উত্তরে কিলিচদারোলু বলেছিলেন যে তিনি জাজা ভাষার একজন নিষ্ক্রিয় বক্তা, তিনি এই বলেন যে তিনি বিনগল অঞ্চলে প্রচলিত জাজা ভাষা আরও ভালভাবে বোঝেন। তিনি তুর্কি ও মধ্যবর্তী ফরাসি ভাষায়ও কথা বলেন।

তৎকালীন একেপির ভারপ্রাপ্ত চেয়ারম্যান হুসেইন চেলিকের তার উৎস সম্পর্কে আলোচনা শুরু করার প্রতিক্রিয়ায় কিলিচদারোলু *মিল্লিয়েত* সংবাদপত্রের কলাম লেখক ফিকরেত বিলাকে নিম্নলিখিত বিবৃতি দিয়েছিলেন:

> জনাব চেলিকের কাছে আমার পরামর্শ হলো তিনি যেন গিয়ে আকশেহিরের লোকদের সম্পর্কে জিজ্ঞাসা করেন। আমার পিতামহের সমাধি আকশেহিরে রয়েছে, আমি কি এখন এটা এড়িয়ে যাওয়া উচিত? যাচাই করুন। আমার দাদা সৈয়দ মাহমুদ হায়রানি। আমরা খোরাসান থেকে আসা তুর্কমেন উপজাতির সদস্য। তারা খোরাসান থেকে এসে কোনিয়ার আকশেহিরে বসতি স্থাপন করে। এরপর ইয়াভুজ সুলতান সেলিম ও শাহ ইসমাইলের মধ্যকার যুদ্ধ সংঘটিত হলে তারা দেরসিমে চলে যান। তারা তুর্কমেন উপজাতি থেকে এসেছে। তারা কুর্দি নয়। তবে আমি জাতিগত গোষ্ঠীর সাথে জড়িত ব্যক্তি নই।
> 
> — কেমাল কিলিচদারোলু

যেহেতু তারা যে গ্রামে বাস করত তাদের সকলেরই পারিবারিক নাম এক ছিলো তাই ১৯৫০-এর দশকে কারাবুলুত থেকে তার বাবা তাদের পারিবারিক নাম পরিবর্তন করে কিলিচদারোলু করেন।

কিছু সাংবাদিক তার আলবীয় পরিচয় উল্লেখ করেছেন, তবে কিলিচদারোলু দীর্ঘদিন ধরে তার ধর্মীয় বিশ্বাস সম্পর্কে কোনো বিবৃতি দেননি। জুলাই ২০১১ সালে তিনি বলেছিলেন:

> আমি সব সময় জাতিগত পরিচয় ও ধর্ম নিয়ে রাজনীতি করতে অস্বীকার করেছি। আমি একজন আলবীয়। কবে থেকে এদেশে আলবীয় হওয়াটা অপরাধ?
> 
>

কর্ম
----

কিলিচদারোলুর চারটি প্রকাশিত বই ও অনেক নিবন্ধ রয়েছে:

* *বেকারত্ব বীমা আইন-মন্তব্য এবং ব্যাখ্যা*, (১৯৯৩)
* *১৯৪৮ তুর্কি অর্থনীতি মহাসভা*, (১৯৯৭)
* *বেসরকারি অর্থনীতি ও আমলাতন্ত্রের পুনর্গঠনের প্রয়োজনীয়তা*, (১৯৯৭)
* *একটি মুক্ত ও ন্যায়সঙ্গত তুরস্কের জন্য পদযাত্রা*, (২০২০)

নির্বাচনী ইতিহাস
----------------

### রাষ্ট্রপতি

| নির্বাচনের তারিখ | ভোট | ভোটের শতাংশ | +/– | রাজনৈতিক জোট | মানচিত্র |
| --- | --- | --- | --- | --- | --- |
| ২০২৩ | অনুষ্ঠিত হবে | অনুষ্ঠিত হবে | *নতুন* | জাতীয় জোট | অনুষ্ঠিত হবে |

### সংসদীয়

| নির্বাচনের তারিখ | ভোট | ভোটের শতাংশ | +/– | রাজনৈতিক দল | মানচিত্র |
| --- | --- | --- | --- | --- | --- |
| ২০১১ | ১১,১৫৪,৯৭২ | ২৫.৯৮% | *নতুন* | প্রজাতন্ত্রী জনতা দল |  |
| জুন ২০১৫ | ১১,৫১৮,১৩৯ | ২৪.৯৫% | হ্রাস ১.০৩ |  |
| নভেম্বর ২০১৫ | ১২,১১১,৮১২ | ২৫.৩২% | বৃদ্ধি ০.৩৭ |  |
| ২০১৮ | ১১,৩৫৪,১৯০ | ২২.৬৫% | হ্রাস ২.৬৭ |  |

### স্থানীয়

| নির্বাচনের তারিখ | ভোট | ভোটের শতাংশ | +/– | রাজনৈতিক দল | মানচিত্র |
| --- | --- | --- | --- | --- | --- |
| ২০১৪ | ১০,৯৩৮,২৬২ | ২৬.৩৪% | *নতুন* | প্রজাতন্ত্রী জনতা দল |  |
| ২০১৯ | ১২,৬২৫,৩৪৬ | ২৯.৮১% | বৃদ্ধি ৩.৪৭ |  |

**ইস্তাম্বুল**

| নির্বাচনের তারিখ | ভোট | ভোটের শতাংশ | +/– | রাজনৈতিক দল | মানচিত্র |
| --- | --- | --- | --- | --- | --- |
| ২০০৯ | ২,৫৬৮,৭১০ | ৩৬.৯৮% | *নতুন* | প্রজাতন্ত্রী জনতা দল |  |

আরও দেখুন
---------

* জাতীয় জোট
* জানান কাফতানজুওলুর

পাদটীকা
-------

1. ↑  এই তুর্কি ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় তুর্কি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে।

তথ্যসূত্র
---------

1. ↑  Bildirici, Faruk (২৭ জুন ২০১০)। "Kılıçdaroğlu Kemal Bey'i anlatıyor"। Hürriyet। ২৯ জুন ২০১০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "İşte Kılıçdaroğlu'nun doğduğu ev". *CNN Türk*. Retrieved 17-11-2022.
3. 1 2  "DSP'nin yıldızları"। *Sabah* (তুর্কি ভাষায়)। ৯ জানুয়ারি ১৯৯৯। সংগ্রহের তারিখ ১৬ মে ২০১৬।
4. ↑  "68 kuşağının kökten solcu sakin gücü!, siyasilerin bilinmeyenleri"*. Habertürk*. Retrieved 2-12-2022.
5. ↑  Bildirici, Faruk (২৭ জুন ২০১০)। "Kılıçdaroğlu Kemal Bey'i anlatıyor"। Hürriyet। ২৯ জুন ২০১০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৪।
6. ↑  Delphine Strauss (২১ মে ২০১১)। "Turkey's Gandhi chosen to lead opposition"। *The Financial Times*।
7. 1 2  "Son Dakika: Millet İttifakı'nın Cumhurbaşkanı adayı Kemal Kılıçdaroğlu"। *www.cumhuriyet.com.tr* (তুর্কি ভাষায়)। সংগ্রহের তারিখ ২০২৩-০৩-০৬।
8. ↑  Yalçın, Soner (২৩ মে ২০১০)। "Kılıçdaroğlu hakkında bilinmeyen tek gerçek"। *Hürriyet* (তুর্কি ভাষায়)। সংগ্রহের তারিখ ২৬ মে ২০১০।
9. 1 2 3 4 5 6 7  "Nazımiyeli ailenin okuyan tek çocuğu"। *Radikal* (তুর্কি ভাষায়)। ২৩ মে ২০১০। সংগ্রহের তারিখ ২৩ মে ২০১০।
10. ↑  "The Turkish opposition: Gandhi's rise"। *The Economist*। ২৮ এপ্রিল ২০১১।
11. ↑  Party Leader Biography  ওয়েব্যাক মেশিনে আর্কাইভকৃত ৪ জানুয়ারি ২০১১ তারিখে, *chp.org.tr* Retrieved 2 February 2012.
12. ↑  "Devlet boşaldı"। *Hürriyet*। ৩ ডিসেম্বর ২০২২।
13. ↑  "CHP'nin İstanbul adayı Kılıçdaroğlu"। *CNN Turk* (তুর্কি ভাষায়)। ২৩ জানুয়ারি ২০০৯। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২৩।
14. ↑  "Kılıçdaroğlu announcement splits Turkish opposition party"। *Hürriyet Daily News*। ১৭ মে ২০১০।
15. ↑  "Kılıçdaroğlu receives broad support from party base"। *Hürriyet Daily News*। ১৮ মে ২০১০।
16. ↑  Habib Güler (২১ মে ২০১০)। "Baykal announces he will not run as debate heats up over new CHP"। *Today's Zaman*। ৬ অক্টোবর ২০১৪ তারিখে মূল থেকে আর্কাইভ করা।
17. ↑  "CHP delegates convene to elect new leader"। *Today's Zaman*। ২২ মে ২০১০। ২৯ অক্টোবর ২০১৩ তারিখে মূল থেকে আর্কাইভ করা।
18. ↑  "CHP'de tarihi kurultay"। *Habertürk* (তুর্কি ভাষায়)। ২২ মে ২০১০।
19. ↑  İzgi Güngör (২২ মে ২০১০)। "Kılıçdaroğlu wins CHP leadership, challenges Turkish PM 'Mr. Recep'"। *Hürriyet Daily News*।
20. ↑  "Kemal Kılıçdaroğlu new leader of opposition Party CHP"। *National Turk*। ২২ মে ২০১০।
21. ↑  Delphine Strauss (২১ মে ২০১১)। "Turkey's Gandhi chosen to lead opposition"। *The Financial Times*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
22. ↑  Head, Jonathan (১১ সেপ্টেম্বর ২০১০)। "Why Turkey's Constitutional Referendum Matters"। *BBC News*।
23. ↑  "CHP most assertive in search for candidates ahead of June elections"। *Sunday's Zaman*। ২৫ জানুয়ারি ২০১১। ২৮ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১১।
24. ↑  "Main Turkish opposition receives more than 3,000 candidate applications"। *Hürriyet Daily News*। ২২ মার্চ ২০১১। ১২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১১।
25. ↑  "Haberal becomes member of CHP for candidacy in polls"। *Today's Zaman*। ১২ মার্চ ২০১১। ১৯ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১১।
26. ↑  Villelabeitia, Ibon (১২ এপ্রিল ২০১১)। "Trailing in polls, Turkey's opposition seeks new face"। *Reuters*। Ankara। সংগ্রহের তারিখ ১৪ এপ্রিল ২০১১।
27. ↑  "Kılıçdaroğlu'ndan seçim sonuçlarına ilk yorum"। *CNN Türk*। সংগ্রহের তারিখ ২৭ জানুয়ারি ২০২৩।
28. ↑  "Turkish gov"t calls time on referendum result debate, as opposition vows further objections - POLITICS"। *Hürriyet Daily News | LEADING NEWS SOURCE FOR TURKEY AND THE REGION*। সংগ্রহের তারিখ ৯ জুলাই ২০১৭।
29. ↑  "Turkish opposition appeals referendum on Erdoğan powers"। *Reuters*। ২১ এপ্রিল ২০১৭। সংগ্রহের তারিখ ৯ জুলাই ২০১৭।
30. ↑  Shaheen, Kareem (১৫ জুন ২০১৭)। "Turkey's opposition begins 250-mile protest march over MP's imprisonment"। *The Guardian* (ইংরেজি ভাষায়)। আইএসএসএন 0261-3077। সংগ্রহের তারিখ ৯ জুলাই ২০১৭।
31. ↑  "Thousands Turn Out For March For Justice In Turkey"। *NPR.org*। সংগ্রহের তারিখ ৯ জুলাই ২০১৭।
32. ↑  "Huge crowd rallies in Istanbul against Turkey's post-coup crackdown"। *Reuters*। ৯ জুলাই ২০১৭। সংগ্রহের তারিখ ৯ জুলাই ২০১৭।
33. ↑  "Helalleşme Yolculuğu Başlıyor".
34. ↑  "Kemal Kılıçdaroğlu'nun 'adaylığa hazırım' sözlerine 6'lı masadan yanıt geldi".
35. ↑  "Kılıçdaroğlu’nun 'Adaylığa hazırım' mesajı, 6’lı masada nasıl yorumlandı?"
36. ↑  "İBB Başkanı İmamoğlu: Her CHP'linin adayı Kılıçdaroğlu'dur"। *NTV*। সংগ্রহের তারিখ ২৩ জানুয়ারি ২০২৩।
37. ↑  "Mansur Yavaş'tan Kemal Kılıçdaroğlu'na adaylık desteği"। *NTV*। সংগ্রহের তারিখ ২৩ জানুয়ারি ২০২৩।
38. ↑  "PES stands firmly behind opposition candidate Kılıçdaroğlu in the Turkish presidential election"। *The Party of European Socialists* (ইংরেজি ভাষায়)। ২০২৩-০৩-০৭। সংগ্রহের তারিখ ২০২৩-০৩-০৮।
39. ↑  "Avrupa Sosyalistler Partisi'nden Kılıçdaroğlu'na adaylık desteği"। *Haber7* (তুর্কি ভাষায়)। ২০২৩-০৩-০৮। সংগ্রহের তারিখ ২০২৩-০৩-০৮।
40. 1 2  "Erdoğan sues Turkey's main opposition leader over dictator remark"। *Reuters*। ১৮ জানুয়ারি ২০১৬। সংগ্রহের তারিখ ৯ জুলাই ২০১৭।
41. ↑  "Turkish opposition leader Kılıçdaroğlu is re-elected despite recent poll defeat"। *The Japan Times Online*। ১৭ জানুয়ারি ২০১৬। আইএসএসএন 0447-5763। ৩০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৭।
42. ↑  "Main opposition CHP leader slams Euro court for rejecting post-coup appeals - POLITICS"। *Hürriyet Daily News*। সংগ্রহের তারিখ ৯ জুলাই ২০১৭।
43. ↑  "Leader of the Republican People's Party, Kemal Kılıçdaroğlu..."। *Getty Images* (ইংরেজি ভাষায়)। সংগ্রহের তারিখ ১২ জুলাই ২০১৭।
44. ↑  Okuyan, Kemal (১৪ এপ্রিল ২০১৭)। "Opinions on the next day of Turkey's referendum"। *Sol International*। সংগ্রহের তারিখ ১২ জুলাই ২০১৭।
45. ↑  SigmaLive। "Yildirim makes 'Grey wolves' symbol in Turkish parliament | News"। *www.sigmalive.com*। সংগ্রহের তারিখ ১২ জুলাই ২০১৭।
46. ↑  "Main opposition CHP Chairman Kılıçdaroğlu promised to send nearly 2 million Syrian refugees back to their hometowns if CHP wins elections - Mosaic Initiative"। *Mosaic Initiative* (ইংরেজি ভাষায়)। ২৪ এপ্রিল ২০১৫। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৭।
47. ↑  "If one person makes mistake, the whole country will have to pay for it: CHP leader - POLITICS"। *Hürriyet Daily News | LEADING NEWS SOURCE FOR TURKEY AND THE REGION*। সংগ্রহের তারিখ ১২ জুলাই ২০১৭।
48. ↑  "Nazımiyeli ailenin okuyan tek çocuğu"। *Radikal* (তুর্কি ভাষায়)। ২৩ মে ২০১০। সংগ্রহের তারিখ ২৩ মে ২০১০।
49. ↑  "Kılıçdaroğlu'nun serüveni".
50. ↑  Asatrian 1995।
51. ↑  "İşte 'Gandi Kemal'in yaşam hikayesi"। *Hürriyet* (তুর্কি ভাষায়)। ২৪ মে ২০১০। সংগ্রহের তারিখ ১৬ মে ২০১৬।
52. 1 2  Zaman, Amberin (২৩ মে ২০২২)। "Will Turkish opposition leader's Alevi faith be hindrance at polls? - Al-Monitor: The Pulse of the Middle East"। *Al-Monitor* (ইংরেজি ভাষায়)। সংগ্রহের তারিখ ২০২২-০৬-১২। Zaman, Amberin (23 May 2022).
53. ↑  "Kılıçdaroğlu: Kurultayda 'Dersimli Kemal'im dedim"। *Artıgerçek* (তুর্কি ভাষায়)। সংগ্রহের তারিখ ২০২২-১১-২৮। Kılıçdaroğlu’na anadil ile ilgili soru da yöneltildi. Kürt Dil Platformu Sözcüsü Şerefxan Ciziri, "Kaç gündür Diyarbakır’dasınız. Dersimlisiniz, anadiliniz Zazakî. Ama anadilinizde tek kelime duymadık sizden" diye sordu. "Hiç Zazaca konuştunuz mu" sorusuna Kılıçdaroğlu, "Hayır konuşmadım, çünkü bilmiyorum. Ama annem ve babam biliyorlardı. Ama anlıyorum. Bingöl’ün Genç ilçesinde kaldım. Tunceli’de konuşulan dil ile, Palu Genç bölgesinde konuşulanla arasında fark var. Dolayısıyla Bingöl’deki Zazacayı daha iyi anlıyorum. İlkokulu, ortaokulu orada okudum" cevabını verdi.
54. ↑  "TÜRKİYE BÜYÜK MİLLET MECLİSİ"। ২০১৬-০৩-০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০২২-০৪-২৯।
55. ↑  "Kılıçdaroğlu'nun kökleri Kirmanşah'a mı dayanıyor?" (Turkish ভাষায়)। Independent Türkçe। ২৪ অক্টোবর ২০২১। Sayın Çelik'e önerim şu, gitsin Akşehirlileri sorsun. Benim dedemin türbesi Akşehir'de, şimdi ben bunu yok mu sayayım? Gitsin araştırsın. Dedem Seyit Mahmud Hayranî'dir. Biz Horasan'dan gelmiş bir Türkmen boyuna mensubuz. Horasan'dan gelip Konya‘nın Akşehir'ine yerleşmişler. Sonra Yavuz Sultan Selim-Şah İsmail savaşı olunca da Dersim'e göç etmişler. Türkmen boyundan geliyorlar. Kürt değiller. Ama ben etnik kökenle ilgili biri değilim. উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
56. ↑  "Nazımiyeli ailenin okuyan tek çocuğu"। *Radikal* (তুর্কি ভাষায়)। ২৩ মে ২০১০। সংগ্রহের তারিখ ২৩ মে ২০১০।
57. ↑  Turkey’s opposition: A new Kemal: Kemal Kılıçdaroğlu gives new hope to the Turkish opposition, *The Economist*, 27 May 2010, Ankara.
58. ↑  "Alevi'yim ne var bunda"। *CNNTurk* (তুর্কি ভাষায়)। ১৭ জুন ২০১১। ১৯ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
59. ↑  "TÜRKİYE BÜYÜK MİLLET MECLİSİ"। ২০১৬-০৩-০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০২২-০৪-২৯।

উৎস
---

* Asatrian, Garnik (১৯৯৫)। "DIMLĪ"। Yarshater, Ehsan। *Encyclopædia Iranica*। VI. Fasc. 4। পৃষ্ঠা 405–411। আইএসবিএন 978-0933273634। Dimlī society is tribal, a sociopolitical, territorial, and economic unit organized according to genuine or putative patrilineage and kinship, with a characteristic internal structure. It encompasses forty-five subtribes, each divided into smaller units. The most prominent are Ābāsān, Āḡāǰān, Ālān, Bāmāsūr(ān), Baḵtīār(lī), Dǖīk, Davrēš-Gulābān, Davrēš-Jamālān, Hay-darān(lī), Hasanān(lī), Korēšān, Mamikī, and Yūsufān. উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও পড়ুন
---------

* "প্রেসিডেন্ট নির্বাচনে এরদোয়ানের প্রতিদ্বন্দ্বী কে এই 'তুরস্কের গান্ধী'"। *প্রথম আলো*। ৭ মার্চ ২০২৩। সংগ্রহের তারিখ ২১ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **কেমাল কিলিচদারোলু** সংক্রান্ত মিডিয়া রয়েছে।

* দাপ্তরিক ওয়েবসাইট (তুর্কি ভাষায়)
* তুরস্কের মহান জাতীয় সভার ওয়েবসাইটে কেমাল কিলিচদারোলুর জীবনী (তুর্কি ভাষায়)
* টুইটারে কেমাল কিলিচদারোলু
* ইন্সটাগ্রামে কেমাল কিলিচদারোলু
* *A Long March for Justice in Turkey* (গ্যাস্টবিত্রাগ, এনওয়াইটাইমস.কম ৭ জুলাই ২০১৭) (ইংরেজি ভাষায়)

| পার্টির রাজনৈতিক কার্যালয়
 |
| --- |
| পূর্বসূরীদেনিজ বায়কাল | **প্রজাতন্ত্রী জনতা দলের নেতা**২০১০–বর্তমান | **নির্ধারিত হয়নি** |
| রাজনৈতিক দপ্তর
 |
| পূর্বসূরীদেনিজ বায়কাল | **বিরোধীদলীয় নেতা**২০১০–বর্তমান | **নির্ধারিত হয়নি** |

| * দে
* স
তুরস্কের প্রধান বিরোধী দলের নেতা |
| --- |
| 
* কাজুম কারাবেকির
* ফেতহি অকিয়ার
* জেলাল বায়ার
* ইসমেত ইনোনু
* একরেম আলিজান
* রাগপ গুমুশপালা
* সুলেইমান দেমিরেল
* বুলেন্ত এজেভিত
* নেজদেত জাল্প
* আয়দুন গুভেন গুরকান
* এরদাল ইনোনু
* মেসুত ইলমাজ
* নেজেমেত্তিন এরবাকান
* রেজাই কুতান
* দেনিজ বায়কাল
* কেমাল কুলুচদারোলু

 |

| * দে
* স
প্রজাতন্ত্রী জনতা দলের নেতা |
| --- |
| 
* মোস্তফা কামাল আতাতুর্ক
* ইসমত ইনোনু
* বুলেন্ত এজেভিত
* দেনিজ বায়কাল
* হিকমেত চেতিন
* দেনিজ বায়কাল
* আলতান ওয়মেন
* দেনিজ বায়কাল
* কেমাল কুলুচদারোলু

 |

| * দে
* স
তুরস্কের দলীয় নেতা |
| --- |
| ১৯৬০-এর পূর্বে | 
* মোস্তফা কামাল আতাতুর্ক
* কাজিম কারাবেকির
* ফেতি ওকিয়ার
* ইসমত ইনোনু
* নুরি দেমিরা
* জেলাল বায়ার
* হিকমেত বায়ুর
* আদনান মেন্দেরেস
* ওসমান বোলুকবাশি
* একরেম হায়রি উস্তুনদা
* ফেভজি লুতফি কারাওসমানোলু

 |
| ১৯৬০-৮০ | 
* Ekrem Alican
* Ragıp Gümüşpala
* Ahmet Oğuz
* Mehmet Ali Aybar
* Süleyman Demirel
* Alparslan Türkeş
* Turhan Feyzioğlu
* Hüseyin Balan
* Mustafa Timisi
* Ferruh Bozbeyli
* Behice Boran
* নাজমউদ্দিন এরবাকান
* বুলেন্ত এজেভিত
* Kemal Satır

 |
| ১৯৮০-বর্তমান | 
* Turgut Sunalp
* Turgut Özal
* Necdet Calp
* Erdal İnönü
* Ahmet Nusret Tuna
* Cezmi Kartay
* Yıldırım Avcı
* Ahmet Tekdal
* Hüsamettin Cindoruk
* Aydın Güven Gürkan
* Ülkü Söylemezoğlu
* Rahşan Ecevit
* Mehmet Yazar
* Necdet Karababa
* Yıldırım Akbulut
* Mesut Yılmaz
* Doğu Perinçek
* তানসু সিলার
* Murat Karayalçın
* Deniz Baykal
* Hikmet Çetin
* Devlet Bahçeli
* Recai Kutan
* Altan Öymen
* Ahmet Türk
* রেজেপ তাইয়িপ এরদোয়ান
* İsmail Cem İpekçi
* Zeki Sezer
* Yaşar Nuri Öztürk
* Masum Türker
* কেমাল কুলুচদারোলু
* Ahmet Davutoğlu
* Binali Yıldırım
* Selahattin Demirtaş
* Figen Yüksekdağ

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |